open-index/open-wikipedia-markdown huggingface dataset:
Vukota Govedarica

**Vukota Govedarica** (rođen 9. marta 1976. u Gacku) srpski je političar iz Bosne i Hercegovine. U Foči je završio Osnovnu školu "Ivan Goran Kovačić", a 1994. godine Srednju mašinsku školu "Pero Slijepčević". Diplomirao je na Fakultetu sporta i fizičkog vaspitanja u Novom Sadu 2000. godine.

Član je Srpske demokratske stranke (SDS) od 1999. godine. Do 2006. godine je bio predsjednik Omladine SDS-a, a od 2009. godine je potpredsjednik stranke.

Oženjen je Oliverom sa kojom ima sina Stefana i kćerku Katarinu.

## Biografija 
Od 2000. do 2007. godine bio je tehnički direktor kulturno - sportskog centra u Gacku. Vukota Govedarica je i narodni guslar koji je osvojio mnoga priznanja, a u rodnom gradu je i predsjednik Guslarskog društva "Tešan Podrugović" i muškog odbojkaškog kluba.

Prvi put je na izborima učestvovao 2004. godine kada je bio kandidat za odbornika u Skupštini općine Gacko. Izabran je sa 226 glasova. Na općim izborima 2006. godine dobio je mandat u Narodnoj skupštini Republike Srpske (NSRS) sa 1.720 glasova. Na općim izborima 2010. ponovo je bio kandidat za NSRS i dobio je mandat sa 4.141 glasom.

Bio je član je Mandatno imunitetske komisije, Odbora za Evropske integracije i regionalnu saradnju te Odbora za predstavke, prijedloge i društveni nadzor, a u sadašnjem mandatu je član Odbora za ustavna pitanja i Komisije za izbor i imenovanje.

U izvještajima Centra civilnih inicijativa (CCI) navodi se da je u prve tri godine mandata izostao sa dvije od ukupno 50 sjednica. Bio je među srednje aktivnim poslanicima. U raspravama je učestvovao 31 put, postavivši 23 poslanička pitanja. U svom drugom mandatu Govedarica je jedan od najaktivnijih poslanika.

## Reference 
## Vanjski linkovi 
* https://web.archive.org/web/20160306042550/http://database.cin.ba/baza/biography.php?id=42

Kategorija:Političari Srpske demokratske stranke
Kategorija:Rođeni 1976.
Kategorija:Biografije, Gacko
Kategorija:Bosanskohercegovački političari
Kategorija:Živi ljudi
Kategorija:Političari Republike Srpske
Kategorija:Bivši studenti Univerziteta u Novom Sadu
Gordana Anđelić-Galić

**Gordana Anđelić-Galić** (1949 - 24 mart 2024) bila je savremena bosanskohercegovačka umjetnica.

## Biografija 
Diplomirala je 1975. na Filozofskom fakultetu u Sarajevu Odsjek za historiju i 1988. na Akademiji likovnih umjetnosti u Sarajevu.

Članica je Udruženja likovnih umjetnika Bosne i Hercegovine od 1989. Ostvarila je čitav niz samostalnih i kolektivnih izložbi i dobitnica je mnogobrojnih nagrada i priznanja za svoj rad.

Umrla je u Sarajevu 24. marta 2024.

## Djela 
* *U tranziciji*, 2003
* *Mantra*, videoinstalacija, 2008 
* *Fata morgana*, performans, 2010
* *Pranje*, performans, 2011

## Nagrade 
:1998 Godišnja nagrada ULUBiH za Savremene medije
:1999 GrandPrix Mostar

## Vanjski linkovi 
*Artist Files

## Reference 
Kategorija:Rođeni 1949.
Kategorija:Umrli 2024.
Kategorija:Biografije, Mostar
Kategorija:Bosanskohercegovački umjetnici
Alma Suljević

**Alma Suljević** je bila savremena bosanskohercegovačka umjetnica. Diplomirala je na Akademiji likovnih umjetnosti u Sarajevu Odsjek kiparstvo i postdiplomski studij savremene filozofije na Filozofskom fakultetu u Sarajevu.

Od 1997. godine je radila na Akademiji likovnih umjetnosti u Sarajevu.

Živjela je i radila u Sarajevu, gdje je umrla 21. septembra 2024.

## Nagrade 
*1992 - Prva nagrada na izložbi Collegium Artisticum, oblast Skulptura
* 2001 - Prva nagrada na izložbi Collegium Artisticum, oblast Savremeni mediji 
* 2003 - Grand Prix na izložbi Collegium Artisticum
* 2005- nominovana za kolektivnu Nobelovu nagradu za mir (Borac za deminiranje)

## Izložbe 
* *Mrtva glava jezik progovara*, 2011

## Reference 
## Vanjski linkovi 
*Artist Files

Kategorija:Biografije, Kakanj
Kategorija:Bosanskohercegovački kipari
Kategorija:Rođeni 1963.
Kategorija:Umrli 2024.
Kategorija:Bosanskohercegovački filozofi
Teatro Avenida

* Teatro Avenida (Maputo), pozorište u Maputu, Mozambik;
* Teatro Avenida (Buenos Aires), pozorište u Buenos Airesu, Argentina;
Teatro Avenida (Maputo)

Teatro Avenida u Maputu, 2011. godine.|mini|desno

**Teatro Avenida** je pozorište u glavnom gradu Mozambika Maputu. Nalazi se u ulici Avenida 25 de Setembro u jednoj od glavnih ulica u Maputu. Osnovano je 1984. godine od strane Manuele Soeiro i glumice Lucrécije Paco u saradnji sa švedskim književnikom i režiserom Henningom Mankellom, koji je je nekoliko godina bio i intendant. Pozorište ima desetak profesionalnih glumaca, ali u predstavama često učestvuju i amateri. Sarađuje sa pozorištima u Njemačkoj, Austriji, Švicarskoj, Portugalu, SAD i Francuskoj. Predstave se igraju na portugalskom, engleskom i na lokalnim jezicima šangana i ronga.

## Predstave
* *Mugnog-Kinder*, predstava za djecu u režiji Wolfganga Kolnedera, 2006. godine;
* *Niketche*, predstava mozambikanske književnice Pauline Chiziano, 2006. godine; 
* *Miss Julie*, Augusta Strindberga, 2008. godine;

### Gostovanja
* Gostovanje u Norveškoj sa dramom *Nora* Henrika Ibsena, u adaptaciji i režiji Henninga Mankella, 2007. godine;
* Gostovanje u Übelbachu, sa pozorišnim komadom Henninga Mankella, *The Doors*, napisanog za firmu Gaulhofer sa glumcima Teater Avenido iz Maputa, 2011;

## Reference
## Vanjski linkovi
* Teatro Avenida na web stranici Henninga Mankella  

Kategorija:Pozorišta u Mozambiku
Kategorija:Maputo
Spisak mozambičkih pisaca

Ovo je spisak pisaca afričke države Mozambik.
## A 
* Yohanna Barnaba Abdallah
* Sebastião Alba (* 1940)
* João Albasini (1876-1922)
* José Albasini
* Orlando de Albuquerque (* 1925)
* Fonseca Amaral
* Armando Artur (* 1962)

## B 
* Heliodoro Baptista (* 1944)
* Nunu Bermudes
* Juvenal Bucuane (* 1951)

## C 
* Campos Oliveira (1847-1911)
* Carlos Cardoso (1951-2000)
* Suleiman Cassamo (* 1962)
* Pedro Chissano
* Paulina Chiziane (* 1955)
* Mia Couto (* 1955)
* José Craveirinha (1922–2003)

## D 
* João Bernardo Dias (1926–1949)

## E 
* Vítor Evaristo (* 1926)

## G 
* Fernando Ganhão

## H 
* Luis Bernardo Honwana (* 1942)

## K 
* Ungulani Ba Ka Khosa (* 1957)
* Rui Knopfli (1932–1997)

## L 
* Eugénio Lisboa

## M 
* Albino Magaia (* 1947)
* Lina Magaia
* Malagatana
* Guilherme de Melo
* Orlando Mendes (1916-1990)
* Lília Momplé (* 1935)
* Hélder Muteia (* 1960)
* Amélia Muge (* 1952)

## N 
* Rui Nogar (1932-1993)
* Rui de Noronha (1909-1943)

## P 
* Marcelo Panguana (* 1951)
* Luís Carlos Patraquim (* 1953)

## S 
* Nelson Saúte (* 1967)
* Calane da Silva (* 1945)
* Glória de Sant'Anna (* 1925)
* Marcelino dos Santos (* 1929)
* Noémia de Sousa (1926–2003)

## V 
* Leite de Vasconcelos (1944-1997)
* Jorge Viegas (* 1947)

## W 
* Eduardo White (* 1963)

## Reference 
## Vanjski linkovi 

Kategorija:Mozambička kultura
Mozambik
Hrvanje

mini|250px|Hrvanje grčko-rimskim stilom
**Hrvanje** je borilačka vještina. U pitanju je borba dvaju protivnika čiji je cilj savladati protivnika koristeći različite zahvate, ali su pri tome zabranjeni udarci bilo koje vrste. Hrvanje je jedan od najstarijih sportova, prakticiran još u doba stare Grčke, a u programu je modernih Olimpijskih igara od prvih dana do danas.

## Stilovi i varijante 
Kao tradicionalni sport hrvanje se razvilo u velikom broju stilova i pravila, od sumo hrvanja, džuda do različitih varijanti slobodnih stilova. Često se koristi u vojničkom treningu tzv. borbe prsa u prsa. Svim tim stilovima zajedničko je da je zabranjeno udaranje protivnika rukama, nogama, laktovima ili glavom, kao i nesportski potezi kao što su grebanje, ugrizi, zahvati prema genitalijama i sl. Razlika između pojedinih stilova leži u načinu trajanja borbe (broj i trajanje perioda), bodovanju pojedinih zahvata, spisku dozvoljenih zahvata i sl.

## Discipline hrvanja u olimpijskom programu 
Danas su poznata dva prihvaćena stila borbe u hrvanju: slobodni stil te grčko-rimski. Osnovna razlika između njih je da je u grčko-rimskom dozvoljeno hvatanje protivnika isključivo iznad pojasa, dok su u slobodnom dozvoljeni zahvati po cijelom tijelu.

## Također pogledajte 
* Sumo hrvanje

## Vanjski linkovi 
* http://www.fila-wrestling.com/ 

Kategorija:Sport
Kategorija:Borilački sportovi
ATM

[340px|mini|desno|[IBM Turboways ATM 155 PCI mrežna kartica]]

**ATM** (engl. *Asynchronous Transfer Mode*) je spojna tehnika komuniciranja (connection oriented – CO). To znači da se prije svakog transfera korisničkih informacija između izvora i odredišta mora uspostaviti veza, a po završetku transfera informacija ta se veza raskida. Unatoč tome, ATM može podržati i transport nespojnih usluga (connectionless – CL), tj. usluga datagramskog tipa (npr. transfer IP datagrama kroz ATM mrežu). Osnovna usluga koju ATM pruža višim protokolnim slojevima (ATM bearer service) nazvana je komutacija ćelija (cell relay) U ATM mrežama definirane su tri osnovne vrste veza:
* trajne veze (permanent connections),
* polutrajne veze (semi-permanent connections) i
* veze koje se uspostavljaju na zahtjev (on-demand connections).
Trajne veze se uvijek koriste za istu svrhu, npr. signalizacija ili mrežno upravljanje na sučelju ILMI (Integrated Local Management Interface). Trajne veze se ne uspostavljaju signalizacijskim procedurama niti im se mijenjaju dodijeljene vrijednosti oznaka VPI/VCI. Polutrajne veze uspostavlja operater mreže na zahtjev korisnika (zahtjev se obično podnosi u pismenom obliku). Za polutrajne veze koristi se naziv trajna virtualna veza (PVC) čija se uspostava temelji na konfiguriranju pomoću sustava mrežnog upravljanja. Takve veze nakon isteka dogovorenog vremena raskida sama mreža ili ih ručno ukida operater. Nadalje, postoje dvije vrste PVC-a, PVCC (Permanent Virtual Channel Connection) i PVPC (Permanent Virtual Path Connection). Obje vrste PVC-a mogu podržati veze od tačke do tačke (point-to-point) i veze od tačke
prema većem broju tačaka (point-to-multipoint). Veze na zahtjev uspostavljaju se pomoću signalizacijskog protokola na inicijativu pozivajućeg korisnika. Za veze uspostavljene na zahtjev koristi se naziv komutirana virtualna veza (SVC) čija se uspostava temelji na signalizaciji u stvarnom vremenu. Nadalje, postoje dvije vrste SVC-a: SVCC (Switched Virtual Channel Connection) i SVPC (Switched Virtual Path Connection). Obje vrste SVC-a mogu podržati veze od tačke do tačke (point-to-point) i veze od tačke prema većem broju tačaka
(point-to-multipoint).

## Reference 
## Vanjski linkovi 
* ATM Info i resursi 
* ATM ChipWeb - Chip i NIC database
* ''A tutorial from Juniper web site
* ATM Tutorial

Kategorija:Računarske mreže
Kategorija:Komunikacija
ITER

**ITER** (originalno skraćenica od **International Thermonuclear Experimental Reactor**) je međunarodni istraživački i inženjerski projekt iz oblasti nuklearne fuzije, koji trenutno gradi svjetski najveći i najnapredniji eksperimentalni  nuklearni fuzijski reaktor vrste tokamak u mjestu Cadarache na jugu Francuske. Cilj ITER projekta je da napravi dugo čekani prelaz od eksperimentalnih studija iz plazma fizike, do električnih centrala punog proizvodnog kapaciteta, na fuzijski pogon. Projekt finansiraju i vode sedam članica, entiteta: Evropska unija (EU), Indija, Japan, Narodna Republika Kina, Rusija, Južna Koreja i SAD. EU, kao domaćinski dio kompleksa ITER, učestvuje sa 45% u podmirenju troškova, dok ostale članice daju po 9% doprinosa, svaka Organizacija za atomsku energiju Irana je kompletirala preliminarne poslove za pristup Irana ITER-u.

Sam ITER fuzijski reaktor je dizajniran da proizvodi 500 megavata izlazne snage sa 50 megavata ulazne snage, odnosno da proizvede 10 puta više energije, nego što je potrošio. Za ovu mašinu se očekuje da pokaže princip dobijanja više energije iz fuzijskog procesa, nego što je u procesu utrošeno za pokretanje, i to je nešto, što nije dostizano sa prethodnim fuzionim reaktorima. Izgradnja postrojenja je počela 2007., a prva plazma se očekuje 2033-34. Kada ITER proradi, postati će najveći eksperiment u fizici magnetnog zatvaranja plazme, koji je u upotrebi, nadmašujući Joint European Torus. Prva komercijalna demonstraciona fuzijska elektrana, nazvana DEMO, je predviđena da slijedi nakon projekta ITER, da donese fuzijsku energiju na komercijalno tržište.
lijevo|mini|527x527piksel|Crtež ITER tokamaka

## Reference
## Vanjski linkovi 
*  Fuzija za energiju, EU Agencija zadužena za ITER projekt
*  ITER-ova zvanična stranica, uključuje slike i dijagrame dostupne za korištenje u obrazovne svrhe

Kategorija:Nuklearni istraživački centri
Kategorija:Fuzijska energija
Kategorija:Fuzijski reaktori
Kategorija:Istraživački projekti
Kategorija:Tokamak
Telamon

**Telamon** je prema grčkoj mitologiji sin eginskog kralja Ajaka i Eneide, planinske nimfe. Bio je brat Peleja i Foka.
Pošto je Fok bio najmlađi sin Ajaka i njegov miljenik, Telamon i Pelej su bili ljubomorni na njega. Zbog toga Fok odluči da povede grupu eginskih iseljenika u Fokidu gdje bi nastavili živjeti. Jednog dana Ajak posla po Foka, vjerovatno u želji da mu zavješta kraljevstvo nad ostrvom zbog čega majka ohrabri Telamona i Peleja i oni se zakunu da ga ubiju čim stigne. Kada je stigao, braća Foka izazovu na petoboj međutim u tom nadmetanju ga ubiše i sakriše u šumu kako ga otac ne bi našao. Ipak otac pronađe mrtvog Foka usljed čega Telamon pobježe na ostrvo Salaminu u strahu od očeve osvete. Tu oženi Glauku, kćerku kralja Kihreja i naslijedi kraljevski prijesto.

U Ilijadi je predstavljen kao otac grčkih heroja Ajanta i Teucera od strane različitih majki. Neki izvještaji spominju i trećeg sina, Trambelusa. On i Pelej su također bili bliski prijatelji Herakla, pomažući mu u njegovim ekspedicijama protiv Amazonki i njegovom napadu na Troju.

## Reference 
Kategorija:Grčka mitologija
Kategorija:Argonauti
Kategorija:Učesnici Trojanskog rata
Kategorija:Kraljevi iz grčke mitologije
Udruženje likovnih umjetnika primijenjenih umjetnosti i dizajnera Bosne i Hercegovine

**Udruženje likovnih umjetnika primijenjenih umjetnosti i dizajnera Bosne i Hercegovine** (ULUPUBiH) je udruženje za razvijanje i stimuliranje bosanskohercegovačke primijenjene umjetnosti i dizajna. ULUPUBiH je osnovan 1954. godine u Sarajevu i član je svetskih strukovnih asocijacija ICSID i ICOGRADA.

Svake godine ULUPUBiH organizuje godišnju izložbu Collegium Artisticum. Od svojih početaka udruženje promovira radove svojih članova. Iz svake oblasti (grafičkog dizajna, umetničke fotografije, produkt dizajna, scenografije, kostimografije, umjetničke obrade metala, tekstila i drugih materijala, keramike, enterijera, arhitekture, ilustracije, karikature) dodijeljuju se nagrade najuspješnijim radovima članova i Grandprix jednom radu iz svih sekcija.

## Poznati članovi 
* Alija - Haf Hafizović 
* Amra Zulfikarpašić 
* Mihajlo Atijas
* Zijad Pekmez 
* Stjepan Roš
* Erol Čolaković
* Kemal Hromić
* Amel Emrić
* Goran Mulahusić
* Tarik Samarah
* Almin Zrno
* Emina Husedžinović
* Hasan Fazlić
* Enes Sivac
* Nesim Tahirović
* Anur Hadžiomerspahić 
* Slobodan Samardžoć Sam
* Ismar Mujezinović

## Također pogledajte 
* Udruženje likovnih umjetnika Bosne i Hercegovine

## Reference 
## Vanjski linkovi 
*ulupubih

Kategorija:Umjetnost u Bosni i Hercegovini
Kategorija:Umjetnost u Sarajevu
Ajant

**Ajant** (grč. Αἴας, gen. Αἴαντος), je grčki mitski heroj, sin Telamona i Periboje i kralj Salamine. Poznat je i kao Ajaks. Smatra se drugim najvećim grčkim herojem poslije Ahila. Poznat je po štitu napravljenom od koža sedam bikova. Tijelo mu je bilo neranjivo, osim pod pazuhom, a neki kažu da je mogao biti ranjen i u vrat jer ga je Heraklo urekao.

## Ajant i Telamon 
Kada je odlazio od kuće, pri ulasku na svoju lađu, Telamon mu je opraštajaći se dao savjet: *Misli na pobjedu, ali uvijek uz pomoć bogova*. Ajant je rekao: *Uz pomoć bogova svaka kukavica i luda može da postane slavna, vjerujem da ću to biti i bez njih!* To hvalisanje i mnoga slična, razgnjeviše bogove. Jedne prilike kada ga je Atina požurivala u boj on se izdera na nju: *Odlazi i hrabri moju braću Grke, jer gdje sam ja, tu neprijatelj ne može probiti.*

## Ajant i trojanski rat 
Kategorija:Grčka mitologija
Katolički univerzitet Temuco

**Katolički univerzitet Temuco** ( - *UCT*) je privatni univerzitet u čileanskom Temucu osnovan 1991. godine. Univerzitet se sastoji od 9 visokoškolskih ustanova.

Klasična je institucija visokoškolskog obrazovanja, osnovana 1959. godine pod nazivom Univerzitetska škola de la Frontera. Petnaest godina kasnije postao je dijelom Pontifičkog katoličkog univerziteta u Temucu da bi 1991. univerzitet stekao autonomiji i promijenio naziv u sadašnji naziv. Univerzitet je članica Asocijacije regionalnih univerziteta Čilea kao i članica Asocijacije tradicionalnih univerziteta Čilea. 

## Članice 
Univerzitet se sastoji od sljedećih fakultete:

* Fakultet arhitekture, umjetnosti i dizajna
* Fakultet zdravstvenih nauka
* Fakultet pravnih, ekonomskih i administrativnih nauka
* Fakultet religijskih nauka i filozofije
* Fakultet društvenih i humanističkih nauka
* Pedagoški fakultet
* Fakultet inženjerstva
* Fakultet prirodnih resursa
* Fakultet tehničkih nauka

## Kampus 
Fakulteti i ostali pripadajući objekti univerziteta nalaze se unutar sljedeća 4 kampusa univerziteta:
* Kampus San Juan Pablo II,
* Kampus Dr. Luis Rivas del Canto,
* Kampus San Francisco i
* Kampus Monseñor Alejandro Menchaca Lira. 

Svi kampusi su smješteni u gradu Temuco.

## Reference 
## Također pogledajte 
* Spisak univerziteta u Čileu

## Vanjski linkovi 
* Zvanična stranica 

Kategorija:Obrazovne institucije osnovane 1991.
Kategorija:Privatni univerziteti
Quantico (Virginia)

**Quantico** je gradić u okrugu Prince William u Virginiji, smješten u metropolitanskom području Washingtona.

S tri strane okružen je bazom američkih marinaca, a sa četvrte rijekom Potomac.

U Quantiku je jedna od najvećih baza američkih marinaca, kao i predsjednička helikopterska eskadrila (HMX-1). U okviru baze jesu i sjedište FBI-eve akademije, kao i FBI-laboratorij, zatim akademija za obuku Uprave za suzbijanje droga (DEA), te sjedište Pomorske kriminalističke službe (NCIS). Pred ulazom u bazu stoji replika Spomenika američkim marincima. (Original se nalazi na sjevernoj strani Nacionalnog groblja Arlington.)

Od 2008. gradonačelnica je Iris Tharp. Također postoji gradsko vijeće.

## Geografija 
Prema podacima Američkog biroa za popis stanovništva, ovaj grad ima površinu 0,3&nbsp;km2 (sve kopno).

### Klima 
Quantico je pod utjecajem vlažne suptropske klime (Köppenova klasifikacija klime: *Cfa*).

## Stanovništvo 
mini|desno|250px|Replika Spomenika američkim marincima pred ulazom u bazu marinaca u Quantiku
Prema popisu iz 2000, u gradu je bio 561 stanovnik, 295 domaćinstava i 107 porodica. Gustina stanovništva iznosila je 3,015.9 st/km2. Također je bilo 359 stambenih jedinica s prosječnom gustinom 1,930 st/km2.

### Rasna raspodijeljenost 
Omjer stanovništva prema u odnosu na rasu bio je sljedeći: 51,32% bijelci, 20,32% Afroamerikanci, 10,16% Azijati, 5,53% Hispanoamerikanci, 0,36% Indijanci, 2,32% ostali i 5,53% mješanci dviju ili više rasa.

## Domaćinstva 
U Quantiku ima 295 domaćinstava, od kojih 19,7% ima djecom mlađe od 18 godina, 21,4% su vjenčani parovi, 11,2% su žene bez muževa, a 63,4% su nefamilijarna. 53,2% svih domaćinstava čine samci, dok 9,2% ima nekog starijeg od 65 godina ko živi s njima.

### Starosna struktura 
20,9% stanovništva mlađe je od 20 godina, 11,6% od 18 do 24, 39,8% od 25 do 44, 19,4% od 45 do 64 i 8,4% koji imaju 65 ili više, a prosječna je starost 35 godina. Na svakih 100 žena dolazi 122,6 muškaraca, a na svakih 100 žena mlađih od 18 godina dolazi 130,1 muškarac.

### Prihodi 
Prosječna godišnja zarada muškaraca iznose 29.615 $, a kod žena 23.125 $. Prihod po glavi stanovnika iznosi 19.087 $. 21,4% stanovništva i 22,4% porodica ispod su granice siromaštva. Od ukupne populacije, 39,4% mlađih od 18 godina i 0% starijih od 65 žive ispod granice siromaštva.

### Quantico u popularnoj kulturi 
Budući da su u njemu sjedište FBI-eve akademije i FBI-eva laboratorija, Quantico se povremeno spominje u raznim filmovima i TV-serijama u kojima FBI ili neki njegovi odjeli imaju manju ili veću ulogu. Tako je u CBS-ovoj seriji *Zločinački umovi* Quantico sjedište FBI-eve Jedinice za analizu ponašanja, a FBI-eva akademija jedna je od glavnih lokacija u romanu Thomasa Harrisa *Kad jaganjci utihnu*, kao i u istoimenom filmu.

### Susjedni gradovi

400px|lijevo|Localidades na vizinhança  

 
 
 
 
 

## Reference 
## Vanjski linkovi
* Vlada okruga Prince William

Kategorija:Gradovi u Sjedinjenim Američkim Državama
Kategorija:Gradovi u Virginiji
Kategorija:Gradovi u okrugu Prince William
Osnovna škola

[mini|desno|240px|Učenici izlaze iz Osnovne škole [Mursko Središće]]
**Osnovna škola** je škola koju učenik pohađa kao prvu školu. Osnovno školstva obuhvata odgoj i obavezno školovanje, druge oblike školovanja djece i omladine i školovanje odraslih osoba. Svrha  osnovnog školstva je da učeniku omogući stjecanje znanja, pojmova, umijeća, stavova i navika potrebnih za život i rad ili daljnje školovanje. Osnovni akt škole su Pravila škole usklađena sa utvrđenim Zakonom o osnovnom obrazovanju. 

## Spremnost za školu 
Hoće li dijete biti spremno za školu ovisi o njegovim sposobnostima, "kako" učiti i emocionalnoj inteligenciji koju je razvilo uz svoje roditelje i odgajatelje u obdaništu.
Sedam ključnih elemenata su:
* samopouzdanje
* znatiželja
* svrhovitost
* samokontrola
* povezanost
* sposobnost komunikacije
* spremnost na saradnju

## Ocjenjivanje 
Brojčano ocjenjivanje u nekim državama učenika je slijedeće:
Pozitivne (prolazne) ocjene: 
* odličan (5)
* vrlo dobar (4)
* dobar (3)
* dovoljan (2)
Negativne (neprolazne) ocjene:
* nedovoljan (1)
Najbolja ocjena je 5, a najlošija 1. Ocjene se daju na temelju usmenih ili pismenih rezultata, zalaganja itd. Zaključna ocjena iz nekog predmeta se daje tako da se izračunava aritmetička sredina, te se ona zaokružuje. Opći uspjeh na kraju školske godine izračuna se aritmetičkom sredinom ocjena svih predmeta.

## Općenito 
Škola je dužna osigurati kontinuirani razvoj učenika kao duhovnog, tjelesnog, moralnog, intelektualnog i društvenog bića u skladu s njegovim sposobnostima i sklonostima. U Bosni i Hercegovini osnovno školovanje traje najmanje devet godina i  po Zakonu je obavezno za svu djecu, u pravilu od šest do petnaest godina. Osnovne škole u Bosni i Hercegovini su u procesu prelaksa na devetogodišnji plan i program koji se uvodi umjesto osmogodišnjeg plana i programa. Osnovno školovanje obavljaju osnovne škole i druge javne ustanove, a ostvaruju ga na temelju nastavnog plana i programa. Pedagoškim standardom utvrđuju se materijalni, kadrovski i drugi uslovii za ostvarivanje djelatnosti i podjednak razvoj osnovnog školstva za srednjoročno razdoblje. Poslije nje slijedi srednja škola. Koliko godina sadrži osnovna škola je različito, ovisno o državi u kojoj se nalazi, npr. u Vijetnamu traje tri, u Kini šest, a u Njemačkoj deset godina.

## Reference 
## Literatura 
* Pravila javne ustanove Osnovne škole "Malta" Sarajevo, https://web.archive.org/web/20150616000649/http://www.osmalta.edu.ba/Pravila%20JU%20OS%20Malta.pdf. 
* Zakon o osnovnom odgoju i obrazovanju Kantona Sarajevo https://web.archive.org/web/20160304131828/http://mon.ks.gov.ba/sites/mon.ks.gov.ba/files/Zakon%20o%20osnovnom%2010_04.pdf.

Kategorija:Škole
Sutomore

mini|280px|Sutomore, gradska plaža
**Sutomore** (ćir. *Сутоморе*) je naseljeno mjesto i grad u sastavu općine Bar, Crna Gora.

## Geografija
Sutomore se sastoji iz tri dijela: *Polje* gdje živi veći dio stanovnika koje je smješteno na istočnom dijelu Spičanskog polja, *obalu* koja obuhvata 2&nbsp;km šetališta uz plažu i okolna naselja (Rutke, Brca, Nehaj, Mišići). Glavna ulica spaja obalu i polje i u njoj se nalaze škola, vrtić, pošta i dom zdravlja.

## Historija 
U Spič, region u kojem se nalaze Sutomore i Čanj, prvi doseljenici su stigli u XVI vijeku. Od XVIII vijeka u Spiču se nalaze dva velika vinograda: na Spičanskom Polju i u Brcama. Ovo su bili najveći vinogradi na primorju. Grad Sutomore je nastao 1882. godine kada su izgrađene prve kuće na samoj obali. Do teritorijalne reorganizacije u Crnoj Gori nalazilo se u sastavu stare općine Bar.

## Stanovništvo 
Na popisu stanovništva 2011. godine Sutomore je imalo 2.004 stanovnika.

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Turizam 
Početkom augusta Sutomore ostvaruje preko 10.000 noćenja dnevno. Ovolika posjećenost privlači mlade ljude. Na šetalištu je veliki broj kafića sa nastupima muzičkih grupa uživo. Kafići su smješteni na terasama koje se nalaze uz samu plažu. Kameni zid štiti terase na obali od morskih talasa.

## Galerija 

Datoteka:Haj-Nehaj Fortress.jpg|tvrđava "Haj–Nehaj"
Datoteka:MN, Sutomore 091.jpg|gradska plaža, suncobrani
Datoteka:Sutomore, Montenegro, 2014-04-18, DD 02.JPG|plaža, detalj
Datoteka:Sutomore.jpeg|obala
Datoteka:Sutomore - panoramio (7).jpg|detalj
Datoteka:Sutomore, Montenegro, 2008-11-01 - panoramio.jpg|gradska arhitektura
Datoteka:Пляж Ратац (Ratac). Черногория. - panoramio.jpg|plaža Ratac
Datoteka:Stazione di Sutomore.jpg|željeznička stanica na pruzi Beograd–Bar
Datoteka:Obala Iva Novakovića, Sutomore, Montenegro - panoramio.jpg|panorama

## Reference 
## Vanjski linkovi 
* http://www.sutomore.org/ 

Kategorija:Gradovi u Crnoj Gori
Aberdeen

**Aberdeen** je grad u Škotskoj (Ujedinjeno Kraljevstvo), i treći po veličini poslije Glasgowa i Edinburgha. Aberdeen se nalazi na sjeveroistoku Škotske i predstavlja glavnu luku. Smješten je između rijeka Dee i Don. Otkada je 1970-ih otkrivena nafta u Sjevernom moru nazivaju ga i Naftnom prijestolnicom Europe.

## Historija 
Na području današnjeg Aberdeena postojale su ljudske nastambe već 8000 godina. Grad je nastao spajanjem dva zasebna naselja, Starog Aberdeena na ušću rijeke Don i Novog Aberdeena, trgovačkog i ribarskog naselja.

## Obrazovanje 
Prvi univerziteti su osnovani 1495. i 1593. da bi spajanjem tih univerziteta King's College i Marischal College 1860. nastao današnji Univerzitet Abedeen. Pored ovog univerziteta u gradu egzistira i The Robert Gordon Univerzitet.

Univerzitet Abedeen spada među 3 najstarija univerziteta u Škotskoj i među 5 najstarijih u Velikoj Britaniji. U akademskoj 2009/10 godini na univerzitetu je studiralo oko 14 000 studenata od čega 3 900 postdiplomaca iz 120 različitih država na više od 590 dodiplomskih i na oko 110 postdiplomskim odsjeka.
Studenti ovog univerziteta su se organizirali u studentsku asocijaciju Asocijacija studenata Univerziteta Aberdeen unutar koje je djeluje univerzitetski radio Studentski radio Aberdeen i studentske novine naziva Gaudie.

Sami počeci Robert Gordon univerziteta u Aberdeenu sežu 250 godina unazad iako je status unuverziteta stekao 1992. godine. Danas na njemu studira oko 16 000 u dva kampusa Garthdee i The City Centre na preko 145 dodiplomskih i postdiplomskih odsjeka.
Univerzitet nosi naziv po trgovcu i filantropu Robertu Gordonu rođenom u Aberdeenu, osnivaču The Robert Gordon's Hospital 1729. godine a koja je 1811. godine prerasla u Robert Gordon's College preteću današnjeg modernog univerziteta.
Univerzitet Robert Gordon je 2011. godine proglašen univerzitetom godine u Škotskoj.

Aberdeen je dom i dvije škole za umjetnost: Gray's School of Art, osnovane 1886. godine, a koja je jedna od najstarijih škola za umjetnost u Velikoj Britaniji i The Scott Sutherland School of Architecture and The Built Environment, koja se nalazi u sklopu kampusa Garthdee Univerziteta Robert Gordon.

U gradu postoji i 12 srednjih i 54 osnovnih školi kojima upravlja Gradsko vijeće grada Aberdeena.

## Gradovi pobratimi 
Aberdeen je grad pobratim sa slijedećim gradovima:
* Regensburg, Njemačka (1955)
* Clermont-Ferrand, Francuska (1983)
* Bulawayo, Zimbabve (1986)
* Stavanger, Norveška (1990)
* Gomel, Bjelorusija (1990)

## Galerija 

Aberdeen-120-Hafen-2009-gje.jpg
Aberdeen-112-Springbank Terrace-2009-gje.jpg
Aberdeen-140-Castlegate-2009-gje.jpg
Aberdeen-152-Castlegate-Union Street-2009-gje.jpg
Aberdeen-174-St Nicholas-Kirkyard-2009-gje.jpg
Aberdeen-180-Wordies Ale House-2009-gje.jpg
Aberdeen-186-Haus-2009-gje.jpg
Aberdeen-194-Tuerme-2009-gje.jpg
Aberdeen-Hafen-24-Stadt-2009-gje.jpg

## Vanjski linkovi 
*Aberdeen City Council
*Aberdeen Facts
*The World Festival of Youth Arts - based in Aberdeen
*A brief history of Aberdeen
*Guide to Aberdeen and Aberdeenshire

## Reference 
Kategorija:Gradovi u Škotskoj
Hyundai Motor Company

mini|250px|Hyundai Logo

**Hyundai Motor Company** je korejski multinacionalni proizvođač automobila sa sjedištem u Seulu u Južnoj Koreji. Zajedno sa Kia-om sačinjava Hyundai Kia Automotive Group, četvrtog svjetskog proizvođača automobila u 2009. godini. Od 2011. godine je proizvođač automobila sa najbržim rastom u svijetu dvije godine zaredom. 2008. godine Hyundai je (bez Kiae) bio osmi proizvođač automobila u svijetu. 2010. Hyundai je širom svijeta prodao 3,6 miliona vozila.
Hyundai upravlja najvećim svjetskim inegrisanim pogonom za proizvodnju automobila u Uslanu, koji može proizvesti 1,6 miliona vozila godišnje. Kompanija zapošljava oko 75 000 osoba širom svijeta. Vozila Hyundai se prodaju u 193 države u oko 6 000 predstavništava. Zastupnik Hyundaija za BiH je Hyundai Auto BH, osnovan 1997. Od osnivanja do danas je isporučio preko 5 000 vozila sa stalnim porastom prodaje.
Hyundai Motor Company ima svoja postrojenja i u SAD, Kanadi, Indiji, Češkoj, Slovačkoj, Turskoj, Egiptu, Rusiji i Kini.

## Modeli
*Hyundai i40
*Pony
*Atos/Atoz/Santro
*Click/Getz/Getz Prime/TB
*Accent
*Verna/Accent
*Sonata/i45
*Stellar
*Elantra/Avante/Lantra
*i10
*i20
*i30/i30cw/Elantra Touring
*Lavita/Matrix
*Santamo (preimenovan u Mitsubishi Chariot; izvorno ga proizvodio Hyundai Precision Industry)
*Grandeur/Azera/XG (izvorno zajednički projekat Hyundai i Mitsubishi)
*Genesis
*Equus/Centennial (izvorno zajednički projekat Hyundai i Mitsubishi)
*Coupé/Tiburon/Tuscani
*Genesis Coupe
*Hyundai Getz
*Excel
*Dynasty

### SUVovi i kombiji
*Entourage (isto što i Kia Sedona)
*Galloper (preimenovan u Mitsubishi Pajero; izvorno ga proizvodio Hyundai Precision Industry)
*Grace (prva generacija preimenovana u Mitsubishi Delica)
*H-1/H-200/iMax/i800/Libero/Satellite/Starex
*HD1000 (Minibus/Porter)
*Porter (prva generacija preimenovana u Mitsubishi Delica)
*Santa Fe
*Starex/Grand Starex/i800/H-1
*Terracan
*Trajet
*Tucson/JM/ix35
*Veracruz/ix55

### Komercijalna vozila
* HM 1620 gradski autobus
* HM 1630 međugradski autobus
*Hyundai 4.5 to 5-ton truck (preimenovan u Mitsubishi Fuso Fighter)
*Hyundai 8 to 25-ton truck (preimenovan u Mitsubishi Fuso Super Great)
*Aero (preimenovan u Mitsubishi Fuso Aero Bus)
*Aero City
*Aero Town (e-Aero Town)
*Bison & 3ton Truck
*Chorus
*County (e-County)
*Hyundai DQ-7
*e-Mighty
*Hyundai FB
*HD160
*HD170
*Mega Truck
*New Power Truck
*Nova (proizvodi ga Ghabbour Group u Egiptu)
*Mighty (preimenovan u Mitsubishi Fuso Canter)
*Mighty II
*Hyundai RB
*Super Truck Medium
*Super Truck
*Trago
*Universe
*O303 Benz Bus

## Koncepti
*HCD-I
*HCD-II
*HCD-III
*HCD-6
*HCD-7
*HCD-8
*HCD-9 Talus

## Reference
## Vanjski linkovi
*Glavna stranica 
*Hyundai Auto BH 

Kategorija:Proizvođači automobila
Sergej Svjačenko

mini|desno|Sergej Svjačenko
**Sergej Svjačenko** (1952, Harkiv) ukrajinski je umjetnik koji od 1990. živi u Danskoj. Studirao je arhitekturu i umjetnost na Akademiji umjetnosti i arhitekture u Harkivu od 1975. do 1986, a potom je odbranio doktorat na Arhitektonskoj školi u Kijevu.

Svjačenka je jednostavno prepoznati. Njegov je stil vrsta apstraktnog ekspresionizma, u kojem često mijenja motive kako bi stvorio motiv koji kod posmatrača može izazvati određene osjećaje. Osim toga, stalno proširuje područja svog izraza eksperimentisanjem s medijima i instalacijama.

Najčešće koristi akrilne boje, ali je već pravio instalacije, video, fotografije i kolaže. S vremena na vrijeme pravi manipulacije fotografijama i pejzažima u kojima je dubina važnija nego sami motivi. S kolažima je postao popularan u Ukrajini s obzirom na to da u Sovjetskom Savezu apstraktna umjetnost koja nije služila očuvanju političkog sistema nije podržavana.

Od sredine sedamdesetih do sredine osamdesetih godina prošlog stoljeća prije svega je radio kolaže, dok se od sredine osamdesetih više posvetio slikanju.

Svjačenkova inspiracija potječe prije svega iz nadrealizma i arhitekture. Veliki majstori kao Miguel Ángel i Le Corbusier prije Svjačenka su uspjeli spojiti umjetnost i arhitekturu na način koji je arhetipan za Svjačenkovu umjetnost. Njegov otac Jevgenij, profesor arhitekture i umjetnik akvarela, njegova je najvažnija inspiracija. On je sina uveo u tajne ruske umjetnosti iz doba prije Ruske revolucije, koja se odlikovala upotrebom bijele boje za izražaje svjetla i prostora.

## Također pogledajte 
* Ukrajinski novi val

## Literatura 
* Sviatchenko, Sergei: Sergei Sviatchenko, Borgens Forlag, 2002.
* Sviatchenko, Sergei. Sergei Sviatchenko: Paintings & Others 1991-2006, Hovedland, 2006.

## Vanjski linkovi 
* sviatchenko.dk
* senko.dk
* gallerinb.com
* BBC
* islingtongazette.co.uk 
* calvertjournal.com

Kategorija:Rođeni 1952.
Kategorija:Biografije, Harkiv
Kategorija:Ukrajinski umjetnici
Kategorija:Danski umjetnici
Hanga Roa

**Hanga Roa** je najveći i glavni grad, a ujedno i luka čileanske provincije Uskršnje ostrvo. Nalazi se na južnom dijelu zapadne obale ostrva, na nizini između ugašenih vulkana Terevaka i Rano Kau.

Ima 3.304 stanovnika (popis 2002), što je 87 procenata od ukupne populacije ostrva. Većim dijelom dvadesetog vijeka, ostatak ostrva je iznajmljen kompaniji Williamson-Balfour, i zatvoren za  Rapanui; Godine 1914., populacija Hanga Roa je bila samo 250, i ostatak ostrva je bio naseljen velikim brojem ovaca.
## Reference 
## Vanjski linkovi 
Kategorija:Čile
Nouméa

**Nouméa** je glavni grad francuske prekomorske teritorije Nove Kaledonije, koja se nalazi u Tihom okeanu u okviru Melanezije. Grad su osnovali britanski kolonisti 1851. godine. Francuzi su se doselili tri godine kasnije, a grad je u početku bio kažnjenička kolonija, a zatim centar za eksploataciju i trgovinu niklom i zlatom. Prema popisu iz 2009. godine u Numei živi oko 98.000 stanovnika. Oko 50% čine Evropljani (Francuzi), slijede domoroci Kanaci (oko 23%), dok Polinežani i drugi čine ukupno 25% stanovništva. U gradu se nalazi međunarodni aerodrom, biblioteka i drugi javni objekti potrebni za djelovanje jednog urbanog središta.
mini|Zastava grada Noumea, 2011
Na popisu stanovništva iz septembra 2019. godine, bilo je 182.341 stanovnika u metropolitanskoj oblasti Velika Numea (), od kojih je 94.285 živjelo u gradu (komuni) uže Numee.  67,2% stanovništva Nove Kaledonije živi u Velikoj Numei, koja pokriva komune Nouméa, Le Mont-Dore, Dumbéa i Païta.

## Geografija 
Grad se nalazi na nepravilnom, brdovitom poluostrvu blizu jugoistočnog kraja Nove Kaledonije, koja se nalazi u jugozapadnom Tihom okeanu.

## Demografija 
Urbano područje Velike Numee () imala je ukupnu populaciju od 182.341 stanovnika prema popisu iz septembra 2019., od kojih je 94.285 živjelo u općini Numea.

## Galerija 

Datoteka:Noumea_Market.jpg|Žena na pijaci u Numei, 2006.
Datoteka:Main_building_at_Nouville_campus,_University_of_New_Caledonia.png|Univerzitet Nove Kaledonije, kampus Nouville, 2011.
Datoteka:Noumea_Map_1930.jpg|Nouméa 1930.
Datoteka:Map_of_New_Caledonia_and_Noumea_(cropped).jpg|Mapa grada u malom razmjeru.

## Reference 

Kategorija:Nova Kaledonija
Kategorija:Francuska
Princ Harry, vojvoda od Sussexa

**Princ Harry, vojvoda od Sussexa** (Henry Charles Albert David) mlađi je sin kralja Charlesa III i princeze Diane, te četvrti unuk kraljice Elizabete II i princa Filipa, vojvode od Edinburgha. Peti je u redu nasljeđivanja na prijestolju 16 nezavisnih suverenih država poznatih kao krunske zemlje Commonwealtha: Ujedinjenog Kraljevstva, Kanade, Australije, Novog Zelanda, Jamajke, Barbadosa, Bahama, Grenade, Papue Nove Gvineje, Solomonskih Otoka, Tuvalua, Svete Lucije, Svetog Vincenta i Grenadina, Beliza, Antigve i Barbude, te Svetog Kristofora i Nevisa. Posljedično, on je također peti u redu, nakon svog oca, starijeg brata i bratove djece, na položaju vrhovnog guvernera Engleske crkve. Od 2018. oženjen je američkom glumicom Meghan Markle sa kojom ima dvoje djece. Par i njihova djeca, princ Archie od Sussexa (r. 2019) i princeza Lilibet od Sussexa (r. 2021) od 2020. žive u Santa Barbari, Kaliforniji gdje su se odselili nakon što su se opredijelili da prestanu biti 'radni članovi' britanske kraljevske porodice.

## Titule
Prinčeve titule tokom godina su bile sljedeće:

*Njegovo kraljevsko visočanstvo Princ Henry od Velsa (15. septembar 1984 – 19. maj 2018)
*Njegovo kraljevsko visočanstvo vojvoda od Sussexa (19. maj 2018 –)

Kao britanski princ, Harry nema prezime, no, kao što je slučaj s drugim unucima Elizabete II u muškoj liniji, on koristi ime područja nad kojim njegov otac nosi titulu, tj. *Vels*. Prošli presedan je takav da se prezimena izbacuju iz upotrebe u odrasloj dobi, nakon čega se koristi sama titula ili Mountbatten-Windsor, ako je to potrebno. Princ Harry ipak nastavlja koristiti *Vels* kao svoje prezime za vojne svrhe, pa je poznat kao kapetan Harry Wales u tom kontekstu. Ako njegov otac naslijedi prijestolje, bit će poznat kao *Njegova Kraljevska Visost* princ Henry. Tradicionalno, članovi britanske kraljevske porodice u muškoj liniji stječu titulu vojvode nekoliko sati prije svoje ženidbe, a najskoriji slučaj je Harryjev brat William, koji je postao vojvoda od Cambridgea.

## Također pogledajte
*Britanski princ
*Britanska kraljevska porodica
*Red sukcesije na britanskom prijestolju
*Genealogija britanske kraljevske porodice

## Vanjski linkovi
*Royal.gov.uk – Prince Harry 
*Lični profil princa Harryja 
*Illustrirana biografija princa Harryja

Kategorija:Rođeni 1984.
Kategorija:Živi ljudi
Kategorija:Windsori
Kategorija:Britanska kraljevska porodica
Kategorija:Britanski prinčevi
Hagåtña

**Hagåtña**, nekadašnja Agana i na španskom Agaña, je upravno središte američke ostrvske teritorije Guam. Predstavlja drugo najmanje selo na ostrvu, po površini i po broju stanovnika. Od 18. do sredine 20. vijeka je bilo najveće selo na Guamu. Danas se u njemu nalazi komercijalni distrikt i vladine zgrade.

### Klima 
Grad ima klimu tropskih prašuma (Köppen: *Af* ) sličnu onoj u Amazonskom bazenu. Padavine su velike, posebno od juna do novembra, dostižući 978&nbsp;mm u jednom mjesecu u augustu 1997. godine, dok je 2004. godina bila najvlažnija u istoriji sa 3539&nbsp;mm.

## Historija 
lijevo|mini|Glavna ulica Agana, oko 1899–1900.
[lijevo|mini|Pogled iz zraka na Hagåtñu 1943. godine. [Plaza de España (Hagåtña)|Plaza de España je u gornjem desnom uglu. Rijeka Agana je preusmjerena od strane Navy Seabeesa nakon bitke za Guam i više ne teče ispod Španjolskog mosta.]]
Hagåtña je bilo istaknuto selo prije kolonizacije Guama od strane Španaca. Godine 1668. na ostrvo je stigao prvi španski misionar Padre San Vitores. Porodica poglavice Kepuha donirala je zemljište u Hagåtñi omogućavajući San Vitoresu da izgradi prvu crkvu (Dulce Nombre de Maria Cathedral-Bazilica) na Guamu.

## Demografija 
[mini|Selo doseljenika sa [Karolinska ostrva|Karolinskih ostrva u blizini Agane, 1899–1900.]]
Biro za popis stanovništva SAD ima općinu jedno mjesto određeno za popis stanovništva.
mini|Popisna karta Hagåtñe
[mini|[Latte Stone Park|lijevo]]
[mini|Pečat Guama prikazuje [Agana rijeka|rijeku Aganu koja se ulijeva u zaljev Agana|317x317piksel]]

## Reference 
### Izvori 
* Rogers, Robert F (1995). Destiny's Landfall: A History of Guam: University of Hawai'i Press. 
* Carter, Lee D; Carter, Rosa Roberto; Wuerch, William L (1997). Guam History: Perspectives Volume One: MARC. 
* Sanchez, Pedro C. Guahan, Guam: The History of our Island: Sanchez Publishing House.
* (1996) Kinalamten Pulitikat: Sinenten I Chamorro: Issues in Guam's Political Development: The Chamorro Perspective: The Political Status Education Coordinating Commission. 

## Vanjski linkovi 
* https://web.archive.org/web/20110927061149/http://www.chamorro.com/fino/siudat/siudat.html
* http://www.gud.uscourts.gov/
* http://guampedia.com/hagatna
* https://web.archive.org/web/20071031055305/http://www.guamportal.com/villages/Hagatna_Guam.html

Kategorija:Guam
Kategorija:Okeanija
Saipan

mini|desno|250px|Karta Saipana, Tiniana i Aguijana

**Saipan** je najveće ostrvo i glavni grad američke Zajednice Sjevernih Marijanskih Ostrva (CNMI), lanca 15 tropskih ostrva koja pripadaju Marijanskom arhipelagu u Zapadnom Pacifiku (15°10’51”N, 145°45’21”E). Ima ukupnu površinu od 115,4&nbsp;km2. Prema popisu iz 2000. godine je imao 62.392 stanovnika.

Smješten je na 15.25° sjeverne geografske širine i 145.75° istočne geografske dužine, oko 190&nbsp;km sjeverno od Guama. Saipan je oko 19&nbsp;km dug i 9&nbsp;km širok. Predstavlja popularno turističko odredište na Pacifiku. Ostrvo je poznato kao mjesto čuvene bitke za Sajpan u Drugom svjetskom ratu.

Tokom izbora 1950-ih i 1960-ih, stanovnici su bili za integraciju s Guamom, što je Guam odbio 1969. godine. Godine 1978. Sjevernim Marijanskim Ostrvima dodijeljena je samouprava odvojena od ostatka TTPI-ja, a 1986. godine otočani su dobili američko državljanstvo, a teritorija je potpala pod suverenitet SAD-a kao Komonvelt Sjevernih Marijanskih Ostrva (CNMI). Godine 2009. CNMI je postao posljednja američka teritorija koja je izabrala delegata bez prava glasa u Kongres SAD-a.

## Reference
## Vanjski linkovi
*Saipan Municipality, United States Census Bureau 
* Department of the Interior, Office of Insular Affairs—Links to cultural and informational sites about the CNMI as well as to government sites
* Saipan Tribune
* KSPN Channel 2
* Marianas Variety
* Saipan Portal -Complete travel and vacation guide for Saipan.
* Food for Thought —Transcripts of the Harry Blalock radio program on CNMI society
* http://www.oddcast.com/witness/saipan/saipan_story1.html —Listing of documented foreign contract labor abuses in Saipan

Kategorija:Marijanski Otoci
Maršal Jugoslavije

mini|200px|Odluka o dodjeli naziva maršala Titu
**Maršal Jugoslavije** (ćirilica: *Маршал Југославије*; ; ) je bilo najviše vojno zvanje u Jugoslavenskoj narodnoj armiji.

Jedini Maršal Jugoslavije bio je predsjednik SFRJ Josip Broz Tito. Ovaj naziv je dobio kao Vrhovni komandant NOV i POJ na Drugom zasedanju AVNOJ-a u Jajcu, 29. novembra 1943. odlukom Predsjedništva AVNOJ-a, a na prijedlog slovenske delegacije.

Ovo vojno zvanje je Tito koristio kao najviši vojni čin jer pored toga što je bio predsjednik države, bio je i vrhovni komandant oružanih snaga SFRJ. Uniforme maršala bile su različite zavisno od ceremonije.

Smrću Josipa Broza Tita 4. maja, 1980. zvanje maršala Jugoslavije je formalno prestalo postojati.

## Reference 
Kategorija:Socijalistička Federativna Republika Jugoslavija
Kategorija:Josip Broz Tito
Kategorija:Vojni činovi
Meiningen

**Meiningen** je grad u distriktu Schmalkalden-Meiningen u jugozapadnom dijelu njemačke pokrajine Tiringije. Po podacima od 31. decembra 2009. godine, grad je imao 22.931 stanovnika.

## Također pogledajte 
* Friedrich Schiller 
* Johannes Brahms 
* Richard Strauss
* Richard Wagner 
* Max Reger

Kategorija:Gradovi u Tiringiji
Referendum o pristupanju Hrvatske Evropskoj uniji 2012.

**Referendum o pristupanju Hrvatske Evropskoj uniji** održao se 22. januara 2012. godine. Hrvatska je završila pregovore o pristupanju 30. juna 2011, potpisala Ugovor o pristupanju 9. decembra 2011. Ustav Hrvatske zahtijeva da se referendum mora održati na temu pristupanja Hrvatske Europskoj uniji. Dana 23. decembra 2011 Hrvatski sabor je potvrdio odluku o priključenju EU i utvrdio da će se referendum održati 22. januara 2012.

## Rezultati 
desno|mini|Glasački listić na referendumu
Po nezvaničnim rezultatima, za ulazak Hrvatske u EU glasalo je dvije trećine, od glasačkog tijela koje je izašlo na referendum. Prvi neslužbeni i nepotpuni rezultati objavljeni su u 20:20 22. januara 2012. godine; prema njima je 32,66% birača glasalo protiv, dok je 66,77% glasalo za.

## Vanjski linkovi 
* www.eu-referendum.hr

## Reference 
Kategorija:Evropska unija
Kategorija:Historija Hrvatske
Kategorija:2012. u Hrvatskoj
Koraj

**Koraj** je naseljeno mjesto u općini Lopare, Bosna i Hercegovina. Naselje Koraj je bilo naseljeno još u prahistoriji. Na lokalitetu Varoš istraženo naselje vinčanske neolitske grupe, koje je bilo nastanjeno kroz čitav srednji i mlađi neolit. Ostaci grada, groblja i drugih objekata iz toga perioda nalaze se na nekoliko lokaliteta u Koraju.

## Stanovništvo 
## Poznate ličnosti 
* Midhat Begić

## Također pogledajte 
* Masakr u Koraju

## Reference 
## Vanjski linkovi 
* Zvanični sajt općine Lopare
Montgomery (Alabama)

mini|desno
**Montgomery** je glavni grad američke savezne države Alabame. Grad se nalazi okrugu Montgomery, američke savezne države Alabame. Po popisu stanovništva iz 2010. godine u gradu živi 205.764 stanovnika. Grad je sjedište okruga Montgomery. Drugi je po veličini u državi nakon Birminghama.
## Stanovništvo 
## Historija 
Prije dolaska Evropljana je prostor grada bio naseljen Alabama Indijancima. Na prostoru današnjeg Montgomerya su postojala indijanska naselja Ikanatchati i Towassa. Prvi Evropljanin koji je došao na taj prostor je bio španski istraživač Hernando de Soto, koji je 1540. posjetio Towassu. Prvi Evropljanin koji se naselio na tom prostoru je bio škotski trgovac James McQueen, koji je stigao 1716. godine. 1717. su Francuzi sagradili trgovačku stanicu Fort Toulouse sjeveroistočno od današnjeg Montgomerya. Britanci su tu teritoriju stekli nakon rata protiv Francuza i Indijanaca 1764. Evropljani su se na taj prostor vrlo sporo doseljavali.

## Vanjski linkovi 
* https://www.montgomeryal.gov/
* https://worldpopulationreview.com/us-cities/alabama/montgomery#:~:text=Montgomery%20has%20a%202026%20population,population%20of%20200%2C048%20in%202020.(https://worldpopulationreview.com/us-cities/alabama/montgomery#:~:text=Montgomery%20has%20a%202026%20population,population%20of%20200%2C048%20in%202020.)

## Reference 
Kategorija:Gradovi u Sjedinjenim Američkim Državama
Kategorija:Gradovi u Alabami
Kategorija:Glavni gradovi okruga u Alabami
Kategorija:Gradovi u okrugu Montgomery, Alabama
Birmingham (Alabama)

mini|lijevo|179x179piksel
**Birmingham**  () je najveći grad američke savezne države Alabame. Grad se nalazi  u okruzima Jefferson i Shelby, američke savezne države Alabame. Po popisu stanovništva iz 2010. godine u gradu živi 212.237 stanovnika. Grad je sjedište okruga Jefferson. 
## Historija
Birmingham je vodeće metalurško središte američkog juga, zbog nalazišta uglja i željezne rude u okolini, a važan je centar i telekomunikacijskih djelatnosti. Ujedno je Birmingham i kulturno i obrazovno središte, a ima i univerzitet, osnovan 1966. godine, i veliki medicinski centar.

Birmingham je osnovan 1. jula 1871. godine na raskrsnici željezničkih pruga. Sagrađen je planski nakon kraja Američkog građanskog rata, sa ciljem industrijalizacije američkog juga, koji je u to doba bio slabije industrijski razvijen, a nedostatak industrije i prevlast poljoprivrede su bili jedan od uzroka građanskog rata. Nazvan je prema engleskom Birminghamu koji je također značajan industrijski centar. Grad je u početku bio trgovačka stanica, ali se zbog obližnjih nalazišta željezne rude ubrzo razvila metalurška industrija. Okolina Birminghama je jedino mjesto u svijetu gdje se na istom mjestu nalaze nalazišta uglja, željezne rude i krečnjaka.

Grad se posebno brzo razvijao početkom 20. vijeka, kada je nazvan "čarobnim gradom". Tada se ubrzano grade neboderi i nove poslovne zgrade. Grad je teško pogodila velika ekonomska kriza 1930-ih, ali se brzo oporavio tokom ekonomskih mjera predsjednika Roosevelta. Industrija se posebno razvila tokom 2. svjetskog rata kada su postojale velike ratne potrebe za čelikom.
## Stanovništvo
## Reference 
## Vanjski linkovi
Kategorija:Birmingham (Alabama)
Kategorija:Gradovi u Sjedinjenim Američkim Državama
Kategorija:Gradovi u Alabami
Kategorija:Glavni gradovi okruga u Alabami
Kategorija:Gradovi u okrugu Shelby, Alabama
Kategorija:Gradovi u okrugu Jefferson, Alabama